Johannes vendidit rectoribus Cluniensis cenobii Sancti Petri, et nominatim Dacfredo monacho, campum cum silva adstante contigua; quæ res sitæ sunt in pago Matisconensi, in villa Fabricas, terminanturque de uno latere terra Grimaldi com eris ipsius, de alio latere terra Vulfardi; in una fronte via antiquaria, in alia fronte terra Re[m]undi, qui dicitur Crassus, et habent tam in longum quam in latum perticas V. Infra istas terminationes, vendidi ego Johannes senioribus de Cluniaco, et accepi ab eis denarios XVI, ut ab hac die et in reliquum hæc, nullo contradicente, possideant, et faciant quod melius voluerint. Actum Besorniaco. S. Johannis, qui venditionem istam fecit et firmari rogavit. S. Bernardi. S. Eborii. S. Grimaldi. S. Bertardi. S. Engelfredi. S. Letardi.